text: Storcenter prøver amerikansk metode
  27 november 2013 kl. 05.54
  Kolding Storcenter efterligner amerikanske centre og holder åbent til midnat.
  I USA sættes julehandlen i gang med en metode, de kalder Black Friday. Det betyder, at butikkerne har gode tilbud og holder åbent til meget sent.
  Det vil du nu også prøve i Kolding Storcenter, som holder åbent til midnat på fredag.
  - Det her er jo en meget, meget stor ting i USA, og nu vil vi prøve at se, om vi kan gøre det til en stor ting her, siger centerchef Gitte Lindbo til Metroxpress.
  Foreløbigt er centret i Kolding det eneste i landet, der forsøger sig med Black Friday.
  